Keskustelu:Paasitorni

message: Moi! Edustan mainostoimisto Don & Brancoa ja Paasitorni on asiakkaamme. Meillä on sellainen ongelma, että kun googlettaa "Paasitorni" niin Googlen oikealla olevaan infolaatikkoon ilmestyy "Helsingin Työväentalo". Tämä on häirinnyt Paasitornin markkinointiporukkaan jo useamman vuoden ja olemme yrittäneet vaihtaa nimeä "Paasitorni" nimeen jo pidemmän aikaa. Paasitorni haluaisi näkyä Googlessa nimenomaan Paasitorni nimellä, koska kaikki heidän markkinointi tapahtuu sillä nimellä. Ongelmana on se, että Google hakee nimen "Helsingin Työväentalo" wikipedia -sivulta, eikä suostu vaihtamaan sitä. Olemme laittaneet tuosta Googlelle viestiä, mutta sieltä ei kukaan ole vastannut. Lisäksi otimme haltuun Google Mybusiness sivun ja laitoimme sinne "Helsinki Congress Paasitorni" nimen, mutta infolaatikossa näkyvä nimi ei silti vaihtunut.
Aloimme tässä miettimään, että olisikohan tuo "Helsingin Työväentalo" -otsikko mahdollista vaihtaa "Paasitorni" nimeen, tai voisko nimi olla esim. "Paasitorni (Helsingin Työväentalo)", tai edes "Helsingin Työväentalo (Paasitorni)"? Ykkösvaihtoehto olisi siis että nimi olisi Paasitorni.
Mannistoo (keskustelu) 25. helmikuuta 2019 kello 14.00 (EET)
Arno Männistö
Don & Branco
replies: text: [Yllä oleva kommentti kopioitu keskustelusivultani] jni (k) 25. helmikuuta 2019 kello 14.55 (EET)

text: Jos pystyt esittämään luotettavia riippumattomia lähteitä, joista voi todeta, että nykyään Paasitorni olisi rakennuksesta yleiskielessä useimmin käytetty nimi (Ks. Wikipedia:Nimeämiskäytäntö ja Ohje:Artikkelin nimi), niin siirto tuolle nimelle on perusteltu. Täällä ollaan hyvin allergisia kaikenlaisille markkinointipyrkimyksille, eli nimeä ei muuteta vain siksi, että Paasitorni kuulostaa "trendikkäämmältä" tms. tai että "työväentalo" karkottaa osan asiakaskunnasta. -Ochs (keskustelu) 25. helmikuuta 2019 kello 22.09 (EET)
replies: text: :Wikipedia ei voi mitään Googlen hakutuloksille. Wikipedian kannalta oleellisinta tässä on se, että kun "kaikki heidän markkinointi tapahtuu sillä nimellä", niin onko talon nimeksi vaihdettu Paasitorni ihan virallisesti ja jos on, niin milloin? Jos nimenvaihdoksesta on todistettavasti (lähteet, lähteet...) paljon aikaa ja uusi nimi on itse asiassa vakiintunut, niin ei pitäisi estettä olla vaihtaa myös artikkelin nimeksi uusi nimi. Samankaltainen esimerkki Helsingissä on  Gesellius, Lindgren, Saarisen Agronomitalo, joka rakennettiin Lääkäreiden taloksi vuonna 1901, ja jonka Agronimiliitto osti vuonna 1953 ja muutti samalla talon nimen Agronomitaloksi. Talo on siis ollut alkuperäisellä nimellä 52 vuotta ja uudella nimellä 65 vuotta. Helsingin työväentalo on valmistunut työväentaloksi 1908 ja Paasitornin www-sivulla olevan historian mukaan "kokouskeskus nimettiin vuonna 1987 Paasitorniksi". Eli talo olisi tuon mukaan ollut 79 vuotta Helsingin työväentalo ja 32 vuotta Paasitorni. Jos tuon "kokouskeskus nimettiin" tulkitsee niin, että koko rakennus eriaikaisine laajennusosineen on ollut siitä lähtien Paasitorni, niin nimen vaihdolle on perusteensa. Vai onko niin, että vanhin osa, jossa on muun muassa juhlasali, on ollut vielä "työväntaloa"? Jos artikkelin nimi vaihdetaan Paasitorniksi, niin artikkeli alkanee siinä tapauksessa jotenkin näin: Paasitorni on Helsingin Hakaniemen Siltasaaressa sijaitseva rakennustaiteellisesti ja kulttuurihistoriallisesti arvokas kokous- sekä kongressikeskus. Arkkitehti Karl Lindahlin suunnitteleman jugendtyylisen rakennuksen vanhin osa valmistui vuonna 1908 työväestön kokous- ja vapaa-ajanvieton paikaksi eli työväentaloksi. Graniittilinna kantoi Helsingin työväentalon nimeä 1980-luvun loppupuolelle saakka. --Kyllä sen minun mielestäni voi vaihtaa, vaikka vaalit ovatkin lähellä.--Htm (keskustelu) 25. helmikuuta 2019 kello 22.38 (EET)
replies: text: ::Itse asiassa Wikipedia vaikuttaa välilliseseti myös Googleen. Mutta yksittäisten mainostoimistojen ei pitäisi vaikuttaaa Wikipedian nimeämiskäytäntöihin ainakaan osoittamatta että todella edustaa sitä tahoa jota sanoo edustavansa eli tässä tapauksessa Mainostoimisto Don Brancoa ja välillisesti Paasitornia selittämättä tarkoitetaanko rakennusta vai kongressikeskusta. JOS Paasitorni on Helsingin työväentalon nimi, olisi kohtuullista, että artikkelin nimenä olisi Helsingin työväentalo Paasitorni tai nykyinen ratkaisu eli johdannon alkuun "Helsingin työväentalo eli Paasitorni". Jos meillä olisi aktiiviwikipedisteissä joku helsinkiläinen demari, hän voisi varmaan ongelmitta kaivaa asialle lähteet. --Höyhens (keskustelu) 27. helmikuuta 2019 kello 13.14 (EET)
replies: text: :::Siis Wikipedian sivu Paasitorni tosiaan linkittää samalle sivulle. Yksi mahdollisuus on sitten, jos nimi on todella virallisesti muutettu, muuttaa nimeksi Paasitorni ja aloittaa sivu "Paasitorni, vuoteen XXXX Helsingin työväentalo". --Höyhens (keskustelu) 27. helmikuuta 2019 kello 13.20 (EET)
replies: text: ::::Tuo tulisi tutkia lähteistä.--Urjanhai (keskustelu) 27. helmikuuta 2019 kello 16.02 (EET)

text: ::Tuossa on ainakin se ero että agronomiliitto niin kuin lääkäriliittokin ovat, niin kuin amerikkalaiseen tapaan tavataan sanoa, "voittoa tavoittelemattomia organisaatioita", kun taas tässä nimenomaan voittoa tavoitteleva organisaatio haluaa nimensä esiin. Tällöin nähdäkseni Wikipedia:Neutraalius edellyttää sen tarkkaa tutkimista, onko vai ei itse talon nimi muuttunut, eli onko siis tuo Paasitorni vain yksi talossa toimiva yritys vai onko talon nimi tosiaan muuttunut. Lisäksi pitäisi lähteistä tutkia, mitä nimeä talosta nykyään vakiintuneesti käytetään. Se ei silloin voi olla yrityksen ja wikipedian välistä vuoropuhelua vaan riippumattomien lähteiden tutkimista.--Urjanhai (keskustelu) 27. helmikuuta 2019 kello 16.00 (EET)

text: ::Jos googlaa tai etsii kirjallisuutta, niin kuva ehkä selkenee: esim.  (Tämä ei vielä anna vastausta, vaan pitää pyrkiä kokonaiskuvaan.) --Urjanhai (keskustelu) 27. helmikuuta 2019 kello 16.31 (EET)
replies: text: :::Lääkäriliitolla ei ollut mitään tekemistä Lääkäreiden talon kanssa.--Htm (keskustelu) 28. helmikuuta 2019 kello 00.04 (EET)

text: Hankala tapaus, HTY omistaa rakennuksen, jossa on hotelli Paasitorni ja Graniittilinnan alla neljä ravintolaa. Omistaako HTY niiden toiminnan vai HOK-Elanto vai mikä? Oletettavasti rakennuksessa on muitakin tiloja, kuten itse HTY. HTY on salaperäinen ry, ei nettisivuja, puhelinnumero löytyy Asiakastiedon sivulta, Fonecta tuottaa sillä nimellä vain Paasitornin ja muutaman paikallisyhdistyksen. Ehkäpä Työväentalo tosiaan pitää kuopata, ei sovi nykymaailmaan :( --Abc10 (keskustelu) 27. helmikuuta 2019 kello 08.32 (EET)
replies: text: :En kaiva lähteitä tälle kun tämä on keskustelua, mutta työväentalot todellakin sopivat nykymaailmaan, entistäkin paremmin. --Höyhens (keskustelu) 27. helmikuuta 2019 kello 13.14 (EET)
replies: text: :: Kommenttini ei ollut minun mielipiteeni vaan kommentti talon toivotulle nimelle. Taloihin pitää vain saada toimintaa. Olen sattuneesta syystä vieraillut muutamissa, ja kyllä ikäjakauma on sellainen että kohta joutuvat myyntiin ellei ole jo myyty. --Abc10 (keskustelu) 27. helmikuuta 2019 kello 13.25 (EET)
replies: text: :::Ikäjakauman ymmärrän. Osa on myyty ja osa rapistunut. Aktiivisimpia perinteisiä käyttäjiä ovat edelleen 20-30-luvuilla syntyneet. Suurin kuoppa on -60-70-luvuilla syntyneiden kohdalla. Nyt aalto käy taas toisen suuntaan, kansainvälisestikin. --Höyhens (keskustelu) 27. helmikuuta 2019 kello 15.57 (EET)

text: Nimikysymykseen saisi varmaan selkoa tästä Sirpa Hailan kirjasta. Näyttää löytyvän ainakin pääkaupunkiseudun monesta kirjastosta. -Ochs (keskustelu) 27. helmikuuta 2019 kello 16.44 (EET)
replies: text: :Tuo voisi tosiaan selventää monia ylempänä esiin nostettuja kysymyksiä. (yhdessä muiden lähteiden kanssa.) --Urjanhai (keskustelu) 27. helmikuuta 2019 kello 16.59 (EET)

text: :Vilkaisin kirjaa. Siinä käytetään kumpaakin nimeä. Kuvaavia ovat teoksen kaksi esipuhetta, joista ensimmäisessä (Ilkka Taipaleen) taloon viitataan ensi kerran lauseella "Helsingin työväentalo, Paasitorni, on rakennettu kalliosta..." ja toisessa (Sirpa Halilan) taas puhutaan ensimmäisessä lauseessa Helsingin työväentalosta, sen jälkeen usean kappaleen ajan Paasitornista ja sitten taas työväentalosta. Kuten tuossa yllä jo mainittiinkin, työväenyhdistys omistaa talon edelleen, mutta alkoi vuodesta 1987 markkinoida sitä kokous- ja kongressikeskuksensa Paasitorni-nimellä. Nimi työväentalo ilmeisesti haluttiin (ja halutaan) häivyttää, jotta työväenliikkeeseen liittymättömät tahot kiinnostuisivat helpommin tilojen vuokraamisesta. Kongressikeskuksen nimi on siis Paasitorni, mutta itse talosta käytetään kai yhä molempia nimiä. Toki on jotenkin huvittavaa ja säälittävää, että työväenyhdistys häpeää kutsua omaa taloaan työväentaloksi, mutta tällainen on nykymaailma. --Risukarhi (keskustelu) 27. helmikuuta 2019 kello 19.59 (EET)
Ainakin jäähallien osalta on suhtauduttu nihkeästi nimenvaihtoon, että joku saisi lisää rahaa.--MAQuire (keskustelu) 27. helmikuuta 2019 kello 20.15 (EET)

text: Tämä on mielestäni eri asia, koska myös nimellä Paasitorni on kymmenien vuosien historia. Voidaan siirtää. --Jmk (keskustelu) 28. helmikuuta 2019 kello 14.53 (EET)
Osallistun nyt tähän keskusteluun Paasitornin edustajana. Toivomme siis, että "Helsingin Työväentalo" -otsikko vaihdetaan muotoon "Paasitorni", sillä tällä nimellä talo nykyisin yleisimmin tunnetaan. Helsingin Työväenyhdistyksen, joka harjoittaa rakennuksessa kokous- ja kongressitoimintaa, virallinen aputoiminimi on Helsinki Congress Paasitorni. Emme piilota historiaa vaan tuomme sitä ylpeänä ja aktiivisesti esille. Artikkelin alkuteksti voisi olla muodossa Paasitorni on Helsingin Hakaniemen Siltasaaressa sijaitseva rakennustaiteellisesti ja kulttuurihistoriallisesti arvokas kokous- sekä kongressikeskus. Arkkitehti Karl Lindahlin suunnitteleman jugendtyylisen rakennuksen vanhin osa valmistui vuonna 1908 työväestön kokous- ja vapaa-ajanvieton paikaksi eli työväentaloksi. Paasitorni tunnetaan edelleen myös nimellä Helsingin työväentalo. --Kati Kosonen (keskustelu) 28. helmikuuta 2019 kello 14.31 (EET)

text: Helsingissä on jo salonkikelpoisina niminä Teurastamo, Kaapelitehdas, Kalasatama, Korjaamo, Konepaja jne. Ehkä jonain päivänä harjataan pölyt Työväentalon harteilta ja hotelli saa uuden nimen Hotelli Työväentalo. Pankaa tämä viesti HTY:n kassakaappiin. Tulen lunastamaan palkkion kun aika koittaa. --Abc10 (keskustelu) 28. helmikuuta 2019 kello 16.46 (EET)
Siirsin artikkelin, koska Risukarhen esittämien tietojen perusteella nimeä Paasitorni voidaan pitää aivan riittävän vakiintuneena. --Jmk (keskustelu) 1. maaliskuuta 2019 kello 12.59 (EET)
Google-haku Paasitorni näyttää artikkelin nykynimellään.--Htm (keskustelu) 6. maaliskuuta 2019 kello 20.33 (EET)
thread_title:  Paasitornin nimi